recursal/SuperWikiNEXT-32B huggingface dataset:
வால்மிளகு, அதன் கொத்தும் இலைகளும் *Köhler's Medicinal Plants* (1887)
**வால்மிளகு** (தாவர வகைப்பாடு : *Piper cubeba* ) என்பது பைப்பர் கியூபெபா என்ற தாவரவியல் பெயரைக் கொண்ட பிப்பரேசி என்ற குடும்பத்தைச் சேர்ந்த ஓர் இருவித்திலைத் தாவரம் ஆகும். இது மரத்தில் படர்ந்து வளரும் பலபருவக் கொடித் தாவரமாகும். பசுமைமாறாக் கொடியாக ஆதாரத்தைப் பற்றி ஏறும் தாவரத்தின் கனிகள் மிளகை ஒத்திருப்பதோடு வால் போன்ற நீட்சியை கொண்டிருப்பதால் வால்மிளகு என்னும் பெயர் பெற்றது.

கிழக்கிந்திய பகுதி சுமாத்ரா, போர்னியோ, மலேயா ஆகிய இடங்களில் பரவலாகக் காணப்படும் இதனை ஜாவா, தாய்லாந்து, இலங்கை, மேற்கிந்தியத் தீவுப் பகுதிகளில் பயிர் செய்கின்றனர்.

பயன்கள்
-------

இது சற்றுக் காரமும் சிறிது கசப்பும், நறுமணமும் கொண்டது. இதன் மணமும் சுவையும் நாவிலும், வாயிலும் நெடுநேரம் நிலைத்திருக்கும். இதனை தாம்பூலத்தோடு வாசனைப் பொருளாக பயன்படுத்துவதுண்டு. 

வால்மிளகு சித்த மருத்துவத்தில் பயனாகிறது. மூலக் கடுப்பு, வயிற்றுக் கடுப்பு முதலான நோய்களுக்குச் சித்த மருத்துவ மருந்துகளின் சேர்க்கைகளில் வால்மிளகு முக்கிய இடத்தை வகிக்கின்றது. பசி மிகுத்தல், உடல் வெப்பத்தையும், நாடிநடையையும் அதிகரித்தல் முதலிய மருத்துவக் குணங்களைக் கொண்டது.

இது காசநோய், நாட்பட்ட தொண்டை வேக்காடு ஆகியவற்றிற்கு சிறந்த மருந்தாகிறது. ஈரல், மண்ணீரல் மற்றும் இரைப்பையில் உண்டாகும் நோய்களுக்கு மருந்தாகப் பயன்படுகிறது. தலைவலி, வாந்தி, வாயுவை மட்டுப்படுத்தும், குன்மம், வெட்டை நோயைப் போக்கும், பசியை உண்டாக்கும், குரல் ஓசையை சுத்தப்படுத்தும், வாய் துர்நாற்றம், வாய் வேக்காடு ஆகியவற்றைப் போக்குவதுடன் பல் ஈற்றில் ஏற்படும் வலியை நீக்கும், கோழையை அகற்றும் தன்மை கொண்டது.

சிறப்புகள்
----------

திருஊறல் (தக்கோலம்) திருத்தலத்தில் தலமரமாக விளங்குவது வால்மிளகு ஆகும்.

மேற்கோள்
--------

1. ↑  திருக்கோயில் மரங்களின் மருத்துவப் பயன்கள், சு. திருஞானம். பக்.77
2. ↑  அறிவியல் களஞ்சியம் - தொகுதி 18 - தமிழ்ப் பல்கலைக் கழக வெளியீடு 344 - நவம்பர் 2009 - பக்கம் 729.
3. ↑  தலமர சிறப்புகள், வால்மிளகுச் செடி
**பி. வி. நந்தினி ரெட்டி** ( *B. V. Nandini Reddy* ) ஒரு இந்தியத் திரைப்பட இயக்குனரும், திரைக்கதை எழுத்தாளரும் ஆவார், இவர் தெலுங்குத் திரைப்படத்துறை மற்றும் தொலைக்காட்சியில் பணியாற்றுகிறார். 2011 ஆம் ஆண்டு தெலுங்கு திரைப்படமான *அலா மொதலைந்தி* மூலம் அறிமுகமானார்.

ஆரம்ப கால வாழ்க்கை
------------------

நந்தினி ரெட்டி, ஐதராபாத்தில் பிறந்தவர். இவரது தந்தை பரத். வி. ரெட்டி ஒரு பட்டயக் கணக்கறிஞர் ஆவார். சித்தூர் மாவட்டத்தைச் சேர்ந்த அவர் பெங்களூரில் குடியேறினார். இவரது தாயார் ரூபா ரெட்டி வாரங்கல் மாவட்டத்தைச் சேர்ந்த "பிங்கிள்" குடும்பத்தைச் சேர்ந்தவர். நந்தினிக்கு உத்தம் ரெட்டி என்ற ஒரு தம்பி இருக்கிறார். 

புனித ஆன்ஸ் உயர்நிலைப் பள்ளியில் படித்த இவர்,கோட்டியில் உள்ள தெலங்காணா மகளிர் பல்கலைக்கழகக் கல்லூரியில் பட்டம் பெற்றார். புது தில்லி, ஜவகர்லால் நேரு பல்கலைக்கழகத்தில் அரசியல் அறிவியலில் முதுகலைப் பட்டமும் பெற்றுள்ளார்.  தனது பள்ளி மற்றும் கல்லூரி ஆண்டுகளில் நாடகங்கள், சொற்பொழிவு மற்றும் துடுப்பாட்டத்தில் தீவிரமாக இருந்தார். தெலுங்கு உண்மை தொலைக்காட்சி நிகழ்ச்சியான *அதர்ஸ்* நிகழ்ச்சியில் நடுவர்களில் இவரும் ஒருவர். 

 நந்தினி ரெட்டி

தொழில்
------

ரெட்டி ஒரு பரஸ்பர நண்பர் மூலம் கங்கராஜு குன்னத்திற்கு அறிமுகமானார். மேலும் 1995 இல் அவரது *லிட்டில் சோல்ஜர்ஸ்* என்ற குழந்தைகளுக்கான திரைப்படத்தில் உதவி இயக்குநராக பணியாற்றினார். அந்த படம் வெளியான பிறகு, ஒளிப்பதிவாளர் ரசூல் எல்லோர் கிருஷ்ண வம்சிக்கு அறிமுகப்படுத்தினார். நடிகை ரம்யா கிருஷ்ணன் வம்சியிடம் இவரை "சந்திரலேகா" படத்தில் இடம் பெற வற்புறுத்தினார். தற்போது "*அந்தபுரம் "படத்தின்* இந்தி ஆக்கமான "சக்தி" என்ற படத்தின் படப்பிடிப்பு உட்பட வம்சியின் குழுவில் இவர் ஒரு அங்கமாக இருந்தார். 

டக்குபதி சுரேஷ் பாபுவிடம் இணைந்து சுரேஷ் புரொடக்ஷன்ஸ் நிறுவனத்தில் பணியாற்றியிருக்கிறார்.

சமந்தா ருத் பிரபு நடிப்பில் 2019 இல் வெளியான *ஓ! பேபி படத்தில்* இணைந்து பணியாற்றியுள்ளனர்.

சான்றுகள்
---------

1. ↑  "Tollywood gives kiss a miss – The Times of India". Timesofindia.indiatimes.com. 15 September 2003. பார்க்கப்பட்ட நாள் 29 October 2012.
2. ↑  M. L. Narasimham (22 July 2010). "Arts / Cinema : Charm of romantic comedies". *The Hindu*. பார்க்கப்பட்ட நாள் 29 October 2012.
3. ↑  "All you want to know about #NandiniReddy". *FilmiBeat* (in ஆங்கிலம்). பார்க்கப்பட்ட நாள் 2020-09-12.
4. 1 2  "Nandini Reddy interview – Telugu Cinema interview – Telugu film director". *www.idlebrain.com*. பார்க்கப்பட்ட நாள் 28 August 2017.
5. ↑  Hooli, Shekhar H. (20 June 2019). "Oh Baby trailer review: Critics and audience say Samantha make us cry, laugh and think". *International Business Times, India Edition* (in english). பார்க்கப்பட்ட நாள் 1 July 2019.`{{cite web}}`: CS1 maint: unrecognized language (link)
6. ↑  siva (1 June 2019). "'Oh Baby' gets release date". *www.thehansindia.com*. பார்க்கப்பட்ட நாள் 1 July 2019.

வெளி இணைப்புகள்
---------------

* ஐ.எம்.டி.பி இணையத்தளத்தில் பி. வி. நந்தினி ரெட்டி
**பெண்கள் தேர்வுத் துடுப்பாட்டம்** (Women's Test cricket) பெண்கள் துடுப்பாட்ட அணிகளால் விளையாடப்படும் அதிக நிறைவுகள் கொண்ட துடுப்பாட்ட வடிவம் ஆகும். இது ஆண்களால் விளையாடப்படும் தேர்வுத் துடுப்பாட்டத்தினை ஒத்தது.இது நான்கு ஆட்டப் பகுதிகளைக் கொண்டது. குறைந்த பட்சம் நான்கு நாட்களுக்கு மேல் விளையாடப்படும் துடுப்பாட்ட வடிவம் ஆகும். ஆனால் நடுவர் மற்றும் மைதான அளவு ஆகியவற்றில் ஆண்களுக்கான துடுப்பாட்ட வடிவத்தில் இருந்து சற்று மாறுபடுகிறது. 1934 ஆம் ஆண்டில் இங்கிலாந்து மற்றும் ஆத்திரேலிய அணிகளுக்கு இடையே முதல் போட்டி நடைபெற்றது. இதில் இதில் இங்கிலாந்து ஒன்பது இலக்குகள் வித்தியாசத்தில் வெற்றி பெற்றது.

நாடுகள்
-------

பத்து பெண்கள் அணிகள் இதுவரையில் தேர்வுத் துடுப்பாட்டப் போட்டிகளில் விளையாடி உள்ளது.1934-35 ஆம் ஆண்டில் இங்கிலாந்து அணி ஆஸ்திரேலியா மற்றும் நியூசிலாந்து ஆகிய நாடுகளுக்கு சுற்றுப்பயணம் செய்து விளையாடியது. இந்த மூன்று அணிகளும் குறைந்தது 45 போட்டிகளில் விளையாடியுள்ளன. தென்னாப்பிரிக்கா அணி1960 இல் முதல் போட்டியில் விளையாடியது.  இருப்பினும், நாட்டின் நிறவெறி கொள்கை காரணமாக சர்வதேச விளையாட்டிலிருந்து அவர்கள் விலக்கப்பட்டதன் காரணமாக  அவர்கள் பதினொரு போட்டிகளில் மட்டுமே விளையாடியுள்ளனர். இது இந்தியா மற்றும் மேற்கிந்திய தீவுகளை விட குறைவான போட்டி எண்ணிக்கை ஆகும்.பாகிஸ்தான், அயர்லாந்து, நெதர்லாந்து மற்றும் இலங்கை தேர்வு கிய நான்கு அணிகளும் ஐந்துக்கும் குறைவான போட்டிகளில் போட்டியிட்டன. 

பெண்கள் தேர்வுத் துடுப்பாட்ட அணிகள்| அணி | முதலில் | சமீபத்தியது | போட்டிகள் |
| --- | --- | --- | --- |
|  ஆத்திரேலியா | 1934 | 2019 | 74 |
|  இங்கிலாந்து | 1934 | 2019 | 95 |
|  இந்தியா | 1976 | 2014 | 36 |
|  அயர்லாந்து | 2000 | 2000 | 1 |
|  நெதர்லாந்து | 2007 | 2007 | 1 |
|  நியூசிலாந்து | 1935 | 2004 | 45 |
|  பாக்கித்தான் | 1998 | 2004 | 3 |
|  தென்னாப்பிரிக்கா | 1960 | 2014 | 12 |
|  இலங்கை | 1998 | 1998 | 1 |
|  மேற்கிந்தியத் தீவுகள் | 1976 | 2004 | 12 |

மேலும் காண்க
------------

* 
* பெண்கள் ஒருநாள் பன்னாட்டுத் துடுப்பாட்டம்
* பெண்கள் பன்னாட்டு இருபது20

சான்றுகள்
---------

1. ↑  "1st Test: Australia Women v England Women at Brisbane, Dec 28–31, 1934". Cricinfo. 28 December 1934. பார்க்கப்பட்ட நாள் 9 February 2010.
2. ↑  "Records / Women's Test matches / Team records / Results summary". ESPNcricinfo. பார்க்கப்பட்ட நாள் 1 January 2015.
3. ↑  "From the Archive: Gleneagles Agreement on Sport". Commonwealth Secretariat. 11 June 2009. Archived from the original on 17 September 2012. பார்க்கப்பட்ட நாள் 12 May 2013.
பகவதி அம்மன் திருக்கோயில், கன்னியாகுமரி.
 முக்கடல்கள் கூடும் தோற்றம்
**கன்னியாகுமரி பகவதி அம்மன்** தமிழ்நாட்டின் கன்னியாகுமரி மாவட்டத்தில், இந்தியப் பெருங்கடல், அரபிக்கடல் மற்றும் வங்காள விரிகுடா எனும் முக்கடல்கள் கூடுமிடத்தில், இந்தியாவின் தென்முனையில் அமைந்துள்ளது. சக்தி பீடங்களில் ஒன்று. கோயிலின் உற்சவ மூர்த்தியின் பெயர்கள்; தியாக செளந்தரி, பால சௌந்தரி. புனித தீர்த்தத்தின் பெயர் பாபநாச தீர்த்தம். இது 1000-2000 ஆண்டு பழமையான கோயில் ஆகும்.

ஒளிமிக்க கன்னியாகுமரி பகவதி அன்னையின் மூக்குத்தி யோகசக்தியின் வெளிப்பாடு என்பதால் பக்தர்களின் வழிபாட்டுக்கு உரியதாக உள்ளது.

புராண வரலாறு
------------

"கன்னிப் பெண் ஒருத்தியைத் தவிர, வேறு எவராலும் தனக்கு மரணம் நிகழக்கூடாது"; என்ற வரத்தைப் பிரம்ம தேவரிடம் இருந்து பெற்றவன் பாணாசுரன் என்னும் கொடிய அசுரன். அவன் பெற்ற அந்த வரத்தை வைத்துக் கொண்டு தேவர்களையும், முனிவர்களையும் படாதபாடு படுத்தினான்.

தேவர்களும், முனிவர்களும், தங்கள் துன்பங்களை துடைத்தருளும்படி மகாவிஷ்ணுவிடம் சென்று முறையிட்டனர். அவரோ, 'பாணாசுரன், கன்னிப்பெண்ணால் தான் தனக்கு மரணம் நிகழ வேண்டும் என்று வரம் பெற்றுள்ளான். ஆகையால் உங்களுக்கு அந்த மகேசனின் அருகில் அமர்ந்துள்ள மகேஸ்வரியால்தான் உதவ முடியும்' என்று வழி கூறினார்.

இதனால் அனைவரும் அன்னை பார்வதியை வேண்டி யாகம் செய்தனர். யாகத்தின் நிறைவில் ரிஷப வாகனத்தில் சிவபெருமானும், பார்வதி தேவியும் காட்சியளித்தனர். அம்மையப்பன் இருவரையும் கண்டதும் ஆனந்தக்கூத்தாடினர் தேவர்களும், ரிஷிமுனிவர்களும். அவர்களைப் பார்த்து, அன்பர்களே! தங்களின் குறையை நான் அறிவேன். உங்கள் துயரங்கள் விலகும் வேளை வந்து விட்டது. எனது தேவியானவள், பரத கண்டத்தின் தென்கோடியில் குமரியில் ஒரு கன்னியாக வடிவெடுத்து, பாணாசுரனை வதம் செய்து உங்களுக்கு வாழ்வளிப்பாள் என்று ஆசி கூறினார் சிவபெருமான். அவ்வாறு கன்னியாக இவ்விடத்தில் பகவதி அன்னையாக அவதரித்த பார்வதி தேவி, பாணாசூரனை அழித்த பின்னர், சிவபெருமானை திருமணம் செய்ய வேண்டி கன்னியாக தவம் செய்யத் துவங்கினார்.

இதனையும் காண்க
--------------

* கன்னியாகுமரி திருப்பதி வெங்கடாசலபதி கோயில்
* விவேகானந்த கேந்திரம்
* காந்தி மண்டபம்
* விவேகானந்தர் பாறை
* விவேகானந்தர் நினைவு மண்டபம்
* திருவள்ளுவர் சிலை

அருகில் உள்ள சுற்றுலா இடங்கள்
-----------------------------

* திற்பரப்பு அருவி
* தொட்டிப் பாலம்
* சுசீந்திரம் தாணுமாலயன் கோயில்
* நாகர்கோயில் நாகராஜர் திருக்கோயில்

மேற்கோள்கள்
-----------

1. ↑
2. ↑
3. ↑  "கன்னியாகுமரி பகவதி அம்மன் மூக்குத்தி". Archived from the original on 2021-09-27. பார்க்கப்பட்ட நாள் 2020-09-13.
4. ↑  கன்னியாகுமரி பகவதி அம்மன்
[*தொடர்பிழந்த இணைப்பு*]

வெளி இணைப்புகள்
---------------

* கன்னியாகுமரி பகவதி அம்மன் கோவில் வரலாறு.
* கன்னியாகுமரி வழித்தட வரைபடம்Route Guide for reaching Temple பரணிடப்பட்டது 2007-12-18 at the வந்தவழி இயந்திரம்
**கோயம்புத்தூர் தாய்** (*Coimbatore Thayi*) (1872-1917) ஓர் இந்திய இசைக்கலைஞர் ஆவார்.

ஆரம்ப கால வாழ்க்கை
------------------

கோவை தாய் என்றும் அழைக்கப்படும் இவர், 1872 ஆம் ஆண்டு கோயம்புத்தூரில் உள்ள தேவதாசி குடும்பத்தில் பிறந்தார். இவர், புகழ்பெற்ற பாடகி வெங்கமாளின் மகள் ஆவார். இவருக்கு 'பழனிகுஞ்சரம்' என்பது இயற்பெயராகும். மக்களால், அன்புடன் "தாயி" என்று அழைக்கப்படும் இவர், சிறு வயதிலேயே பரதநாட்டியம் மற்றும் 'சதிர்' நடனக்கலைக்கு அறிமுகமானார். தாயி, கன்னடப் பாடகர் மைசூர் கெம்பே கௌடா உட்பட பல்வேறு ஆசிரியர்களிடம் வாய்பாட்டு மற்றும் நடனத்தில் கடுமையான பயிற்சி பெற்றார். இவரது குடும்பம் 1890களில் சென்னை ஜார்ஜ்டவுனுக்கு குடிபெயர்ந்தது. அங்கு இவர், நடனத்தை கைவிட்டு இசையில் மட்டுமே கவனம் செலுத்தினார்.

வெற்றி மற்றும் பிரபலத்தை பதிவு செய்தல்
--------------------------------------

பிரபலமான கலைஞர்களில் ஒருவராக இருந்த காரணத்தினால், 1910 ஆம் ஆண்டில், 'கோயம்புத்தூர் தாயி'யை கிராமபோன் நிறுவனம் அவர்களின் இவரது பாடல்களைப் பதிவு செய்ய அணுகியது. அதனால், பல பதிவு அமர்வுகளில், இவர் கிட்டத்தட்ட தனது 60 பாடல் பதிவுகளை உருவாக்கினார். 1914 ஆம் ஆண்டில், இவரது இசை வெற்றியைப் பாராட்டி, இவரது சொந்த ஊரான கோயம்புத்தூரில் உள்ள மக்களால் வைரம் மற்றும் மரகதம் பதிக்கப்பட்ட தங்கக் காப்பு வழங்கி கௌரவிக்கப்பட்டார்.

தாயி, ஒரு சிறந்த பாடல் பதிவு கலைஞராக இருந்தார். இவரது வாழ்நாளில் கிட்டத்தட்ட 300 பதிவுகளை உருவாக்கினார். இவரது பதிவுசெய்யப்பட்ட திறனாய்வில் கர்நாடக இசையின் திரித்துவத்தின் இசையமைப்புகள், அத்துடன் உணர்வுபூர்வமான பதங்கள் மற்றும் ஜாவலிகள் மற்றும் தமிழ் பக்திப்பாடல்கள் ஆகியவை அடங்கும். இராமலிங்க அடிகள் எழுதிய திருவருட்பாவின் பக்தி பாடல்களை பிரபலப்படுத்துவதில் இவர் முக்கிய பங்கு வகித்தார் என்று சொல்லப்படுகிறது.

தாயி 1917ஆண்டில் தனது 44ம் வயதில் காலமானார்.

குறிப்புகள்
-----------

1. ↑  Chakraborty, Dr Kahmira (2021-07-21) (in en). *The Maestros*. Dr. Kashmira Chakraborty. .
2. 1 2  Soneji, Davesh (2012-01-15) (in en). *Unfinished Gestures: Devadasis, Memory, and Modernity in South India*. University of Chicago Press. பன்னாட்டுத் தரப்புத்தக எண்:978-0-226-76809-0. .
3. 1 2  "Coimbatore's nightingale" (in en-IN). *The Hindu*. 2013-03-04. .
4. ↑  Hughes, Stephen P. (2002-10-01). "The 'Music Boom' in Tamil South India: Gramophone, radio and the making of mass culture". *Historical Journal of Film, Radio and Television* **22** (4): 445–473. doi:10.1080/0143968022000012129. பன்னாட்டுத் தர தொடர் எண்:0143-9685. .
5. 1 2 3  Sampath, Vikram (2022-06-30) (in en). *Indian Classical Music and the Gramophone, 1900–1930*. Taylor & Francis. பன்னாட்டுத் தரப்புத்தக எண்:978-1-000-59074-6. .
6. ↑  Utz, Christian (2021-03-31) (in en). *Musical Composition in the Context of Globalization: New Perspectives on Music History in the 20th and 21st Century*. transcript Verlag. பன்னாட்டுத் தரப்புத்தக எண்:978-3-8394-5095-6. .

வெளி இணைப்புகள்
---------------

* Official Profile
* Discogs Profile
**அன்பு பொன்னோவியம்** ஒரு ஆதி திராவிட சிந்தனையாளர் மற்றும் வரலாற்றாசிரியர். அயோத்திதாச பண்டிதரின் நூல்களை கண்டுபிடித்து மீண்டும் வெளியிட்டவர்.

வாழ்க்கைக் குறிப்பு
-------------------

மலேசியாவில் உள்ள பினாங்கு நகரில் அன்பு பொன்னோவியம் 1923 ஆண்டு பிறந்தார். பெற்றோர் அன்பு பெருமாள் பிள்ளை, கங்கையம்மாள். பாட்டனாரோடு 1933ல் இந்தியா வந்த பொன்னோவியம் திண்டிவனத்திற்கு அருகே வாழ்ந்தார். பிறகு சென்னைக்கு வந்தவர் எழும்பூரில் உள்ள ஓவியப் பள்ளியில் சேர்ந்து பட்டம் பெற்றார். பழங்குடி மக்களின் நலனில் ஆர்வம் கொண்ட பொன்னோவியம் பழங்குடி மக்களில் தலைவர்களைப் பற்றிய கட்டுரைகளைத் தொடர்ந்து எழுதினார். இந்தியத் தொல்பொருள் ஆராய்ச்சித் துறையில் சேர்ந்த பொன்னோவியம், 1951 ஆம் ஆண்டில் அருங்காட்சியகத்தின் பொறுப்பலுவலராக ஆனார். 1983-ல் அரசுப் பணியிலிருந்து ஓய்வு பெற்றார். பௌத்தத்தில் ஈடுபாடுள்ள இவர், அயோத்திதாசர் முன்வைத்த தமிழ் பௌத்தத்தை முன்வைப்பதற்காக வாழ்நாள் முழுக்க உழைத்தார். ஆதி திராவிட சிந்தனைகளை வளர்க்கவும் முன்னோடியான ஆதி திராவிட சிந்தனையாளர்களை மீட்கவும் பாடுபட்டார். இவர் 2002 ஆம் ஆண்டில் மரணமடைந்தார்.

நூல்கள்
-------

* அயோத்திதாசர் சிந்தனைகள்
* உணவில் ஒளிந்திருக்கும் சாதி
* மக்களுக்கு உழைத்த பெருமக்கள்
**நான்சி சுக்ரி** (மலாய்: *Nancy Shukri*; ஜாவி: ننسي بنت شكري ஆங்கிலம்: *Nancy Shukri*) (பிறப்பு: 5 ஆகத்து 1961) என்பவர் சரவாக் கட்சிகள் கூட்டணி (*Gabungan Parti Sarawak*) (**GPS**) எனும் சரவாக் அரசியல் கூட்டணியில் உள்ள ஐக்கிய பாரம்பரிய பூமிபுத்ரா கட்சியை (*Parti Pesaka Bumiputera Bersatu*) (**PBB**) சார்ந்த ஓர் அரசியல்வாதி ஆவார்.

இவர் டிசம்பர் 2022 மலேசியப் பிரதமர் அன்வர் இப்ராகீம் தலைமையிலான பாக்காத்தான் ஹரப்பான் (*Pakatan Harapan*) (**PH**) நிர்வாகத்தில் மலேசிய மகளிர், குடும்பம் மற்றும் சமூக மேம்பாட்டு அமைச்சராக (*Minister of Women, Family and Community Development*) பணியாற்றினார். நவம்பர் 2022 முதல் சரவாக் சாந்துபோங் (*Santubong*) தொகுதிக்கான நாடாளுமன்ற உறுப்பினராக உள்ளார்.

பொது
----

முன்னாள் மலேசியப் பிரதமர் இஸ்மாயில் சப்ரி யாகோப்பின் (*Ismail Sabri Yaakob*) பாரிசான் நேசனல் (*Barisan Nasional*) நிர்வாகத்தில்; ஆகத்து 2021 முதல் நவம்பர் 2022-இல் நிர்வாகம் வீழ்ச்சியடையும் வரையில்; இரண்டாவது முறையாக மலேசிய சுற்றுலா, கலை மற்றும் பண்பாட்டு அமைச்சராகவும் பணியாற்றினார்.

மார்ச் 2020 முதல் ஆகத்து 2021 வரை முன்னாள் மலேசியப் பிரதமர் முகிதீன் யாசின் (*Muhyiddin Yassin*) அவர்களின் பெரிக்காத்தான் நேசனல் (*Perikatan Nasional*) நிர்வாகத்தில் முதல் முறையாக மலேசிய சுற்றுலா, கலை மற்றும் பண்பாட்டு அமைச்சராக (*Minister of Tourism, Arts and Culture)* பணியாற்றினார்.

இவர் மே 2013 முதல் மே 2018 வரை முன்னாள் மலேசியப் பிரதமர் நஜீப் ரசாக்கின் பாரிசான் நேசனல் நிர்வாகத்தில் மலேசியப் பிரதமர் துறை அமைச்சராகவும், மலேசிய தோட்டத் தொழில் மற்றும் மூலப் பொருட்கள் அமைச்சராகவும் பணியாற்றினார்.

அரசியல் வாழ்க்கை
----------------

2008-ஆம் ஆண்டு மலேசிய பொதுத் தேர்தலில் சரவாக் மாநிலத்தில் உள்ள பத்தாங் சாடோங் (*Batang Sadong*) எனும் கிராமப்புற பழமைவாத தொகுதியில் இருந்து மலேசிய நாடாளுமன்றத்திற்கு தேர்ந்து எடுக்கப்பட்டார்.

2013-ஆம் ஆண்டு மலேசியப் பொதுத் தேர்தலில் தன் பத்தாங் சாடோங் தொகுதியை வெற்றிகரமாகத் தற்காத்துக் கொண்டார். அதன் பிறகு, அப்போதைய மலேசியப் பிரதமர் நஜீப் ரசாக் அறிவித்த அமைச்சரவையில் இவர் மலேசியப் பிரதமர் துறை அமைச்சராக நியமிக்கப்பட்டார்.

தனிப்பட்ட வாழ்க்கை
------------------

நான்சி சுக்ரி, 1961 ஆகத்து 5-ஆம் தேதி சரவாக், கூச்சிங்கில் பிறந்தார். பதினொரு உடன்பிறப்புகளில் பத்தாவது ஆவர். தந்தையாரின் பெயர் சுக்ரி மகிதி (*Shukri Mahidi*). தாயாரின் பெயர் பீபி மெக்பெர்சன் (*Bibi McPherson*).

தந்தையின் வழியாக மலாய் மற்றும் மெலனாவு (*Melanau*) வம்சாவளியைக் கொண்டிருக்கிறார். தாயாரின் வழியாக இசுகாட்டிஷ் (*Scottish*), இபான் மற்றும் சீன வம்சாவளியைக் கொண்டிருக்கிறார்.

இவருக்குத் திருமணமாகி, மூன்று குழந்தைகளுடன் தற்போது சரவாக்கின் கூச்சிங்கில் வசித்து வருகிறார்.

மேற்கோள்கள்
-----------

1. ↑  "YB DATO' SRI HAJAH NANCY SHUKRI". Parliament of Malaysia. பார்க்கப்பட்ட நாள் 16 December 2020.
2. ↑  "'Benazir Bhutto', 'Sofia Jane' Tags Spice Up BN Campaign in Batang Sadong". *Bernama*. 27 February 2008. .
3. ↑  "Nancy Shukri Is Minister in the Prime Minister's Department". *Bernama*. 15 May 2013. .
4. ↑  "HON. NANCY SHUKRI". *GIS 2017*. .
5. ↑  "Malay? Chinese? Just Nancy!". *The Nut Graph*. .

மேலும் காண்க
------------

* அன்வார் இப்ராகிம் அமைச்சரவை
* சரவாக் கட்சிகள் கூட்டணி
* ஐக்கிய பாரம்பரிய பூமிபுத்ரா கட்சி

வெளி இணைப்புகள்
---------------

விக்கிமீடியா பொதுவகத்தில்,  
 ***நான்சி சுக்ரி***   
என்பதில் ஊடகங்கள் உள்ளன. 

* Official Website
**லோகா** என அழைக்கப்படும் **லோகநாதன் ஆறுமுகம்** ஓர் மலேசிய பாடகர் ஆவார். இவர் அலிகேட்ஸ் இசைக்குழுவின் நிறுவன உறுப்பினர்களில் ஒருவராக இருந்தார். இவர் தனது மூத்த சகோதரர் தாவீது ஆறுமுகம் உடன் அலிகேட்ஸின் முன்னணி பாடகர்களில் ஒருவராக இருந்தார்.

லோகநாதன் ஆறுமுகம் 2007 ஆம் ஆண்டு ஜூன் 4 அன்று மவுண்ட் மிரியம் மருத்துவமனையில் நுரையீரல் புற்றுநோயால் இறந்தார். இவர் சூசன் லோவி என்பவரை திருமணம் செய்துக்கொண்டார். இவர்களுக்கு விக்னேஸ்வரன் லோகநாதன் மற்றும் பிரியாதாஷினி லோகநாதன் என்று இரு பிள்ளைகள் இருக்கிறது.

2008 ஆம் ஆண்டு அக்டோபர் 24 அன்று பஹாங்கின் 78 வது பிறந்தநாளின் சுல்தான் அஹ்மத் ஷாவுடன் இணைந்து "டத்தோ" என்ற பட்டத்தை கொண்ட தர்ஜா இந்திரா மஹ்கோட்டா பஹாங் (டிஐஎம்பி) விருதை லோகநாதன் ஆறுமுகமுக்கு வழங்கப்பட்டது.

குறிப்புகள்
-----------

1. ↑  "Loganathan Arumugam of the Alleycats passed away". Kastum.com. பார்க்கப்பட்ட நாள் 22 February 2009.
2. ↑  "Loganathan Arumugam of the Alleycats passed away". Orkidlah8.fotopages.com. Archived from the original on 25 November 2007. பார்க்கப்பட்ட நாள் 22 February 2009.
3. ↑  "In Memoriam – Loganathan Arumugam". Makkez.com. பார்க்கப்பட்ட நாள் 22 February 2009.
4. ↑  "Alleycats' Loga dies". *The Star*. Malaysia. Archived from the original on 12 February 2009. பார்க்கப்பட்ட நாள் 22 February 2009.
இராஜ (கோபால்) முத்திருளாண்டி, சிவகங்கை மாவட்டம், திருப்பூவனம் என்னும் ஊரில் பிறந்தவர் (1949). உயர்நிலைப்பள்ளி வரை (SSLC) திருப்பூவனம் போர்டு உயர்நிலைப்பள்ளியிலும், புகுமுக வகுப்பு, பட்டப் படிப்பு மதுரைக் கல்லூரியிலும், முதுகலைப்படிப்பு அண்ணாமலைப் பல்கலைக் கழகத்திலும் படித்தார்.1971 முதல் தமிழ்நாடு அரசுக் கல்லூரிகளில் ஆங்கிலப் பேராசிரியராகப் பணியாற்றிப் பணி நிறைவு பெற்றுள்ளார். 

இடையில், திருச்சியில் பாரதிதாசன் பல்கலைக் கழகம் தோற்றுவிக்கப்பட்டபோது (1982), முதல் துணைவேந்தர் பேராசிரியர் பி.எஸ். மணி சுந்தரம் அவர்கள் அழைப்பின்பேரில், தமிழக அரசால் முதல் துணைப் பதிவாளராக அயற்பணியில் பணியாற்ற ஆணைகள் இடப்பெற்றுப் பணியாற்றினார். வரலாற்றுச் சாதனையாக, அப்பல்கலைக் கழகத்தில் துணைவேந்தர் அவர்களது புதுமை செய் நோக்கில் விளைந்த எண்ணமான பி.எஸ்.ஸி கம்ப்யூட்டர் சயின்ஸ் என்ற மூன்றாண்டுப் பட்டப் படிப்பினை, இந்தியாவிலேயே முதலாவதாக, புத்தனாம்பட்டி எனும் சிற்றூரில் அமைந்திருக்கும் நேரு நினைவுக் கல்லூரியில் எழுத்தாளர் சுஜாதா அவர்களது வழிகாட்டலில் தொடங்க அரும்பணியாற்றினார். 

உலக மனித உரிமைக்கான பத்தாண்டுக் காலத்தில் மனித உரிமைகள் குறித்த பத்துக்கும் மேற்பட்ட நூல்களைத் தமிழிலும் ஆங்கிலத்திலும் படைத்துள்ளார். தமிழில் இத்துறையில் இவரது நூல்களான இலக்கியத்தில் மனித உரிமைகள், கதாயுதங்கள், Human Rights: The constitution and Statuary Institutions of India என்ற நூல்கள் பல பல்கலைக் கழகங்களில் பட்ட வகுப்புகள், பட்ட மேற்படிப்பு வகுப்புகளுக்குப் பாடநூல்களாக இப்போதும் உள்ளன.தகவல் பெறும் உரிமைச்சட்டம் குறித்த இவரது இரண்டு தமிழ் நூல்கள் அச்சட்டத்தை,அதன் செயல்பாடுகளை, அச்சட்டத்தையொட்டி இந்திய நீதிமன்றங்களில் விளைந்துள்ள தீர்ப்புகளை விளக்கும் வகையில் எழுதப்பட்டவை. 

பாரதியார் நினைவு நூற்றாண்டு வெளியீடாக(2021) வந்துள்ள இவரது நூல் ( பாட்டிடையிட்ட பாரதியார் சிறுகதைகள்) பாட்டுக்கொரு புலவன் பாரதியை, தமிழ்ச்சிறுகதையின் தந்தை எனத் தவறாகக் குறிப்பிடப்பட்டுவரும் வ.வெ.சு.ஐயர் அவர்களுக்கு முன்னரே சிறுகதைகள் படைத்தவர் என்பதைச் சான்றுகளுடன் நிறுவிநிற்கும் நூலாக ஆய்வாளர்களால் மதிப்பிடப் பட்டிருக்கிறது.
Polygon with one edge and one vertexவார்ப்புரு:SHORTDESC:Polygon with one edge and one vertex

ஒற்றைக்கோணம்**(*Monogon*)வடிவவியலில் ஒற்றைக்கோணம் என்பது பலகோணம் என்றும் அழைக்கப்படுகிறது, இது ஒரு விளிம்பு மற்றும் ஒரு உச்சியுடன் கூடிய பலகோணமாகும். இது சிலாப்லி குறியீடு {1} உள்ளது..**

யூக்ளிடியன் வடிவவியலில்
-----------------------

யூக்ளிடியன் வடிவவியலில் **ஒற்றைக்கோணம்** என்பது ஒரு சிதைவு பலகோணமாகும், ஏனெனில் அதன் இறுதிப்புள்ளிகள் எந்த யூக்ளிடியன் கோட்டுத் துண்டுகளையும் போலல்லாமல் ஒன்றி இணைந்திருக்க வேண்டும். யூக்ளிடியன் வடிவவியலில் பலகோணத்தின் பெரும்பாலான வரையறைகள் ஒற்றைக்கோணம் என்பதை ஏற்க்கவில்லை

|  |  |
| --- | --- |
| Monogonal dihedron, {1,2} | Monogonal hosohedron, {2,1} |

இவற்றையும் பார்க்க
------------------

Search Wiktionary
விக்சனரியில் ***monogon*** என்னும் சொல்லைப் பார்க்கவும்.

* Digon

மேற்கோள்கள்
-----------

1. ↑  Coxeter, *Introduction to geometry*, 1969, Second edition, sec 21.3 *Regular maps*, p. 386-388

* Herbert Busemann, The geometry of geodesics. New York, Academic Press, 1955
* Coxeter, H.S.M; *Regular Polytopes* (third edition). Dover Publications Inc. ISBN 0-486-61480-8

வார்ப்புரு:Polygons
வார்ப்புரு:Polyhedra
***ஓடி விளையாடு பாப்பா*** (*Odi Vilaiyaadu Paapa*) என்பது 1959இல் வெளிவந்த இந்திய தமிழ் மொழித் திரைப்படமாகும். இப்படத்தை முக்தா சீனிவாசன் இயக்கியிருந்தார். இப்படத்தில் எஸ். எஸ். ராஜேந்திரன், சரோஜாதேவி ஆகியோர் முக்கிய கதாபாத்திரங்களில் நடித்திருந்தனர்.

நடிகர்கள்
---------

"சாதனைகள் படைத்த தமிழ் திரைப்பட வரலாறு" என்பதிலிருந்து:

* சுப்பிரமணியனாக எஸ். எஸ். ராஜேந்திரன்
* பாரதியாக சரோஜாதேவி
* பி. கே. பாலசந்திரன்
* ஜி. சகுந்தலா
* கே. மோகன்
* சாந்தி
* சகாதேவன்
* அங்கமுத்து
* எஸ். வி. சகஸ்ரநாமம்
* கே. வரலட்சுமி

தயாரிப்பு
---------

படத்தின் தலைப்பு தமிழ் கவிஞன் சுப்பிரமணிய பாரதி எழுதிய கவிதை மூலம் அதன் பெயரைப் பகிர்ந்து கொள்கிறது. இப்படத்தின் இயக்குநர் வி. சீனிவாசன் பின்னர் முக்தா சீனிவாசன் என்று பிரபலமாக அறியப்பட்டார். ஜகத்ஜோதி பிலிம்ஸ் படத்தை தயாரித்தது. கதை மற்றும் வசனங்களை கே. அப்பன்னராஜ் எழுதியுள்ளார். ஒளிப்பதிவை சம்பத் மற்றும் ஈ.என்.பாலகிருஷ்ணன் ஆகியோர் கையாண்டனர். கலை இயக்குனர் அங்கமுத்து, ஆசிரியர் என். ஜி. ராஜன், இசை இயக்குனர் வி.கிருஷ்ணமூர்த்தி, பாடல்களை கம்பதாசன் எழுதியிருந்தார். பாரதியார் இப்படத்தின் பாடலாசிரியராகவும் புகழ் பெற்றார். படத்தின் நீளம் 14,517 அடி (4,425 மீ).

ஒலிப்பதிவு
----------

படத்துக்கு வி.கிருஷ்ணமூர்த்தி இசையமைத்தார். பாடல்களைசுப்பிரமணிய பாரதியார் , கம்பதாசன் ஆகிய இருவரும் எழுதியுள்ளனர். பின்னணி பாடகர்கள் சீர்காழி கோவிந்தராஜன், பி.பி.ஸ்ரீனிவாஸ், ராதா ஜெயலட்சுமி, எஸ்.ஜானகி , பி.சுசீலா ஆகியோர் பாடல்களைப் பாடியிருந்தனர்.

வெளியீடும் வரவேற்பும்
---------------------

இந்தப் படம் 1959 25 செப்டம்பர் 25 அன்று வெளியிடப்பட்டு. வணிக ரீதியாக தோல்வியுற்றது. "நாரதா" என்ற பத்திரிகையின் ஆசிரியர் சீனிவாச ராவ், இயக்குநர் சீனிவாசன் தனது திறமையைக் காட்டுவதற்காக இந்தப் படத்தை இயக்கியதற்காக விமர்சித்தார்.

மேற்கோள்கள்
-----------

1. 1 2 3 4  Film News Anandan (2004) (in Tamil). *Saadhanaigal Padaitha thamizh thiraipada varalaru*. Sivagami Publications இம் மூலத்தில் இருந்து 17 மார்ச் 2017 அன்று. பரணிடப்பட்டது... பார்த்த நாள்: 29 ஜூலை 2021.
2. ↑  Shastry (1964). *Contemporary Indian Literature*. .
3. ↑  "அன்றிலிருந்து இன்றுவரை சினிமா" [Cinema, from then to now] (PDF). *Vlambaram*. 1 May 1999. p. 7.
4. ↑  "நிலைத்து நின்ற ‘முக்தா’ சீனிவாசன்!". *தினமலர்* (Nellai). 4 June 2018 இம் மூலத்தில் இருந்து 3 நவம்பர் 2020 அன்று. பரணிடப்பட்டது.. .
**முக்தி பிரசாத் கோகோய் (Mukti Prasad Gogoi) இந்தியாவைச் சேர்ந்த ஒரு மருத்துவரும் எழுத்தாளருமாவார். 1931 ஆம் ஆண்டு நவம்பர் மாதம் 4 ஆம் தேதியன்று இவர் பிறந்தார். 1984 ஆம் ஆண்டில் இந்திய அரசு இவருக்கு பத்மசிறீ விருது வழங்கி சிறப்பித்தது.**  பான்-போச்சன் என்ற அசாமிய சமையல் நூல் இவருடைய முக்கிய நூல்களில் ஒன்றாகும்.

ஆரம்பகால வாழ்க்கை.
------------------

முக்தி பிரசாத் கோகோய் அசாமின் கரீம்கஞ்ச் மாவட்டத்தில் உள்ள இராதாபரியில் பிறந்தார். தந்தை திரைலோக்யா நாத் கோகோய் ராணுவத்தில் பணியாற்றி வந்தார். தாயார் இயூதாரா கோகோய் ஓர் இல்லத்தரசி ஆவார். தனது ஆரம்பக் கல்வியை மாறன் தொடக்கப்பள்ளியில் முடித்து, திப்ருகர் அரசு மேல்நிலைப் பள்ளியில் தனது உயர்நிலைப் பள்ளி தேர்வில் தேர்ச்சி பெற்றார். பின்னர் கொல்கத்தாவின் ரிப்பன் கல்லூரியில் உயர்கல்வியை முடித்த பின்னர் திப்ருகரின் அசாம் மருத்துவக் கல்லூரியில் மருத்துவம் பயின்றார். 1956 ஆம் ஆண்டில், கல்கத்தா பல்கலைக்கழகத்தின் ஆர். கி. கர் மருத்துவக் கல்லூரியில் மருத்துவப் பட்டம் பெற்றார். 1959 ஆம் ஆண்டில் மகப்பேறியல் மற்றும் மகளிர் மருத்துவத்தில் பட்டையம் பெற்றார்.

தொழில் வாழ்க்கை
---------------

கோகோய் 1962 ஆம் ஆண்டு நவம்பர் மாதம் 5 ஆம் தேதியன்று குவகாத்தி மருத்துவக் கல்லூரியில் மகப்பேறியல் மற்றும் மகளிர் மருத்துவத் துறையில் உதவி பேராசிரியராக சேர்ந்தார். 1973 ஆம் ஆண்டில் துறையின் தலைவராகப் பொறுப்பேற்ற இவர், 1988 ஆம் ஆண்டில் ஓய்வு பெறும் வரை இந்தப் பதவியில் இருந்தார். குவகாத்தி மருத்துவக் கல்லூரியின் பல தொழில்நுட்ப மேம்பாடுகளைச் செய்த பெருமை இவருக்கு உண்டு. மகப்பேறியல் மற்றும் மகளிர் மருத்துவ இராயல் அகாடமி மற்றும் இந்திய தேசிய மருத்துவ அறிவியல் அகாடமியின் தேர்ந்தெடுக்கப்பட்ட உறுப்பினராகவும் முக்தி பிரசாத் கோகோய் இருந்தார்.

மேற்கோள்கள்
-----------

1. ↑  "Padma Awards, 1984" (PDF). www.padmaawards.gov.in. பார்க்கப்பட்ட நாள் 7 May 2023.
ஈழத்துச் சிதம்பரம் கோயில் முகப்புக் காட்சி
**ஈழத்துச் சிதம்பரம்** என சிறப்பிக்கப்படும் **காரைநகர் சிவன் கோவில்** அல்லது **சுந்தரேசுவரர் கோயில்** அல்லது **காரைநகர் திண்ணபுரம் ஈழத்துச் சிதம்பரம்** யாழ்ப்பாண நகரிலிருந்து வடமேற்கே 10 மைல் தொலைவில் உள்ள காரைநகரிலே திண்ணபுரம் பிரிவிலே அமைந்துள்ளது. சிதம்பரத்திலே நடைபெறுவது போன்றே பெரும்பாலும் உற்சவங்கள் இந்த திண்ணபுரம் சிவன் கோயிலில் நடைபெறுவதால் அது *ஈழத்துச் சிதம்பரம்* என அழைக்கப்பட்டு வருகின்றது.

வரலாறு
------

இது 19ஆம் நூற்றாண்டின் இடைப்பகுதியிலே அமைக்கப்பட்டது. ஈழத்துச் சிதம்பரத்தில் எழுந்தருளியுள்ள சிவனுக்கு சுந்தரேசுவரர் என்றும் அம்பிகைக்குச் சௌந்தராம்பிகை என்றும் பேர். இக்கோயில் தொடக்கத்தில் ஆண்டி கேணி ஐயனார் கோயில் என்றே அழைக்கப்பட்டது. ஐயனார் கோயிலை அமைப்பதிலே முன்னின்ற அம்பலவி முருகர் என்ற பக்தரே பின்பு சிவன் கோயிலை அமைப்பதிலும் முன்னின்றவர்.

கோயில் அமைப்பு
--------------

இங்குள்ள ஐயனார் பூரணை, புட்கலை சூழ அமர்ந்துள்ளார். சிவனுக்கு அளிக்கப்படும் முக்கியத்துவம் ஐயனாருக்கும் அளிக்கப்படுகின்றது. சிவனுக்குக் கோபுரம், சித்திரத்தேர் உள்ளது போல ஐயனாருக்கும் தனியே கோபுரம், சித்திரத்தேர் உள்ளன. கர்ப்பக்கிரகத்தில் எழுந்தருளியுள்ள சிவலிங்க மூர்த்திக்குப் பரிவார தெய்வங்களாக அம்பாள், நடேசர், சந்திரசேகரர், சோமாஸ்கந்தர், விநாயகர், சுப்பிரமணியர், சண்டேஸ்வரர், சமயகுரவர் என்போர் எழுந்தருளியுள்ளனர்.

சிறப்பு உற்சவங்கள்
------------------

இத்திருக்கோயிலில் நடைபெறும் உற்சவங்களில் மிகப் பிரசித்தி பெற்றது திருவெம்பாவை உற்சவமாகும். நடராஜர் இரதாரோகணமும் ஆர்த்திராபிஷேகமும் குறிப்பிடத்தக்கவை. அபிஷேகத்தன்று மாலையில் திருவூடல் நடைபெறும். பங்குனி உத்தரத்தில் நிறைவடையும் படி சிவபெருமான் திருவிழா பத்துத் தினங்களும் ஆடிப் பூரத்தில் நிறைவடையும் படி அம்பாள் திருவிழா பத்துத் தினங்களும் நடைபெறுகின்றன. தைப்பூசம், மாசி மகம், ஆவணி சதுர்த்தி, நவராத்திரி, கார்த்திகைத் தீபம் என்பனவும் விசேடமாக இங்கு போற்றப்படுகின்றன.

ஈழத்துச் சிதம்பரம் மீதான பிரபந்தங்கள்
-------------------------------------

* ஈழத்துச் சிதம்பர புராணம் - பண்டிதர் நவாலியூர் சோ. இளமுருகனார் பாடியது
* ஆண்டி கேணி ஐயனார் புராணம்
* திண்ணபுர வந்தாதி - காரைநகர் மு. கார்த்திகேய ஐயர் பாடியது
* சுந்தரேசர் திருப்பதிகமும் திருவூஞ்சலும் - காரைநகர் த. நாகமுத்துப்புலவர் பாடியது
* திண்ணபுர வெண்பா - காரைநகர் ச. பஞ்சாட்சரக்குருக்கள் பாடியது.

சிறப்புகள்
----------

கொழும்புத்துறை சிவயோக சுவாமிகள் இத்தலைத்தை வழிபட்டுள்ளார். அவர் இக்கோயிலைச் சுட்டிக் காட்டி இவ்வாலயம் சிறப்பான ஆலயம், இதனைக் கூத்துக் கொட்டகை ஆக்கி விடாதீர்கள் என ஆணையிட்டார்.

மேற்கோள்கள்
-----------

1. 1 2  புலவர் திருமதி பூரணம் ஏனாதிநாதன், *காரைநகர் திண்ணபுரம் ஈழத்து சிதம்பரம் கும்பாபிஷேகம்*, வீரகேசரி, சூன் 4, 2011
**பன்னாட்டு புவிஅறிவியல் மற்றும் புவிப்பூங்காக்கள் திட்டம்** (*International Geoscience and Geoparks Programme*) என்பது யுனெஸ்கோ (ஐக்கிய நாடுகள் கல்வி, அறிவியல், பண்பாட்டு நிறுவனம்) மற்றும் புவியியல் அறிவியல் சங்கத்தின் பன்னாட்டு ஒன்றியத்தின் கூட்டு நிறுவனம் ஆகும்.

இது 1972ஆம் ஆண்டு பன்னாட்டு புவியியல் கூட்டுறவு திட்டம் (International Geological Correlation Programme) என்ற பெயரில் தொடங்கப்பட்டது. பன்னாட்டு புவியியல் கூட்டுறவு திட்டம் என்ற பெயரின் ஆங்கிலச் சுருக்கமான IGCP என்பது தற்போதும் பயன்பாட்டில் உள்ளது. இந்த திட்டம் பின்னர் இது பன்னாட்டுப் புவிஅறிவியல் திட்டம் என்று அறியப்பட்டது. புவிபூங்காக்கள் இத்திட்டத்தின் ஒரு அங்கமாக சேர்க்கப்பட்டதால், நவம்பர் 2015ஆம் ஆண்டில் பன்னாட்டு புவிஅறிவியல் மற்றும் புவிபூங்காக்கள் திட்டம் எனப் பெயர் மாற்றம் செய்யப்பட்டது.

எல்லைகள் மற்றும் தேசிய எல்லைகளைக் கடந்து பூகோளவியலாளர்களிடையே கூட்டு ஆய்வுப்பணி, ஆய்வுகள் குறித்த கூட்டங்கள் மற்றும் பயிற்சிகள் மூலம் ஆராய்ச்சி ஒத்துழைப்பிற்கு உதவுவதே இத்திட்டத்தின் நோக்கம் ஆகும். தற்பொழுது பன்னாட்டு புவிஅறிவியல் மற்றும் புவிபூங்காக்கள் திட்டத்தில் சுமார் 167 நாடுகளிலுள்ள ஆயிரக்கணக்கான அறிவியலாளர்கள் மூலம் சுமார் 400 செயற்திட்டங்கள் செயல்பட்டில் உள்ளன.

மேற்கோள்கள்
-----------

1. ↑

* UNESCO. "International Geoscience Programme". Retrieved December 12, 2010.
A snake twined around a chaliceகைஜீயாவின் கிண்ணத்தின் தோற்றம்
**கைஜியாவின் கிண்ணம்** (*Bowl of Hygieia*) என்பது மருந்தியல் துறையில் பயன்படுத்தப்படும் சின்னங்களில் ஒன்றாகும். அசுலெபியசின் தடியுடன், மேற்கத்திய நாடுகளில் மருத்துவம் தொடர்பாகப் பயன்படுத்தப்படும் மிகப் பழமையான மற்றும் முக்கியமான சின்னங்களில் ஒன்றாகும். சுகாதாரம், துப்புரவு, தூய்மை ஆகியவற்றின் கிரேக்கத் தெய்வமாகவும், அசுலெபியசின் மகளாகவும் கைஜியா இருந்தார். இவர் பெரும்பாலும் பிரார்த்தனைகள் மற்றும் பாடல்களில் நெருக்கமாகத் தொடர்புடையவர். அசுலெபியசின் சின்னம் இவரது தடியாகும். இதைச் சுற்றி பாம்பு ஒன்று பின்னப்பட்டிருக்கும். கைஜியாவின் சின்னம் ஒரு கிண்ணம் அல்லது கலசம் ஆகும். இதன் தண்டைச் சுற்றிப் பின்னப்பட்ட பாம்பு ஒன்று காணப்படும். இப்போகிரட்டீசு உறுதிமொழியின் போது கைஜியாவின் தந்தை அசுலெபியசு மற்றும் பனேசியாவுடன் கைஜியா நினைவுகூரப்படுகிறது.

மருந்து சங்கங்களால் சின்னத்தின் பயன்பாடு
----------------------------------------

கைஜியாவின் கிண்ணம் குறைந்தபட்சம் 1796ஆம் ஆண்டுவரை மருந்தியல் தொழிலின் அடையாளமாகப் பயன்படுத்தப்பட்டது. இது பாரிசியன் மருந்தியல் சமூகத்திற்காக அச்சிடப்பட்ட நாணயத்தில் பயன்படுத்தப்பட்டது. அமெரிக்க மருந்தியல் சமூகம், கனடா மருந்தியல் சங்கம், ஆத்திரேலியா மருந்தியல் சங்கம், மற்றும் மருத்துவ மருந்தியல் சங்கம், பிரான்சில் உள்ள மருந்தாளுநர்களின் ஆணையர் குழுவின் போன்ற உலகெங்கிலும் உள்ள பல மருந்தியல் தொடர்பான சங்கங்களால் இது ஏற்றுக்கொள்ளப்பட்டுள்ளது.

ஐரோப்பாவிற்கு வெளியே உள்ள மருந்தகங்களின் அடையாளங்களில் கைஜியாவின் கிண்ணம் ஒரு பொதுவான சின்னமாகும். சிறு உரலும் உலக்கையும் அமெரிக்காவில் மிகவும் பொதுவான சின்னமாகும். 

* பல்வேறு நாடுகளில் பயன்படுத்தப்படும் கைஜியாவின் கிண்ணம்
* All of Europeஐரோப்பா முழுவதும்
* Austriaஆத்திரியா
* Germanyசெருமனி
* Hungaryஅங்கேரி

மேற்கோள்கள்
-----------

* iconமருத்துவ போர்டல்

1. ↑  "History of the Bowl of Hygeia award | Drug Topics". Drugtopics.modernmedicine.com. 2002-10-07. பார்க்கப்பட்ட நாள் 2013-04-26.
2. ↑  "Bowl of Hygeia Wyeth.com". 2009-04-16. Archived from the original on April 16, 2009. பார்க்கப்பட்ட நாள் 2013-04-26.
3. ↑  "Home - CPhA". Pharmacists.ca. பார்க்கப்பட்ட நாள் 2013-04-26.
4. ↑  "Pharmaceutical Society of Australia".
5. ↑  "Doctor of Pharmacy Association -". Archived from the original on 2012-12-26. பார்க்கப்பட்ட நாள் 2013-08-03.
6. ↑  "La protection de la croix verte et du caducée - Nos missions - Ordre National des Pharmaciens" (in பிரெஞ்சு). Ordre.pharmacien.fr. 2012-06-14. பார்க்கப்பட்ட நாள் 2013-04-26.
7. ↑  "Code de la santé publique - Article R4235-53" (in பிரெஞ்சு). Legifrance. 2004-07-29. பார்க்கப்பட்ட நாள் 2013-04-26.
**பசுபுலேட்டி கிருஷ்ண வம்சி** (Pasupuleti Krishna Vamsi) ஒரு இந்தியத் திரைப்படத் தயாரிப்பாளரும், நடன இயக்குனருமாவார். இவர் முக்கியமாக தெலுங்குத் திரைப்படத்துறையில் பணிபுரிந்து வருகிறார்.

தொழில்
------

1995இல் வெளியான "குலாபி" என்ற துப்பறியும் படம் மூலம் இயக்குனராக அறிமுகமானார். இப்படத்தில் ஜே. டி. சக்ரவர்த்தி நடித்திருந்தார். வம்சி இரண்டு தேசிய திரைப்பட விருதுகளையும், மூன்று தென்னிந்திய பிலிம்பேர் விருதுகளையும், மூன்று நந்தி விருதுகளையும் பெற்றுள்ளார். *குலாபி* படத்தில் இயக்குநராக அறிமுகமானதற்கு முன்பு ராம் கோபால் வர்மாவிடம் உதவி இயக்குநராக பணியாற்றினார்.

1996ஆம் ஆண்டில், அந்த நேரத்தில் அதிக வசூல் செய்த தெலுங்கு படங்களில் ஒன்றான *நின்னி பெல்லாடுதா* என்ற திரைப்படத்தை இயக்கினார். பின்னர் இவர் தனது தயாரிப்பு நிறுவனமான *ஆந்திர டாக்கீஸின்* கீழ் விமர்சன ரீதியாக பாராட்டப்பட்ட குற்றவியல் படமான *சிந்தூரம்* என்பதை இயக்கினார். இரண்டு படங்களும் தெலுங்கில் சிறந்த திரைப்படத்திற்கான தேசியத் திரைப்பட விருதை வென்றன.   2002ஆம் ஆண்டில், இவர், 1998இல் தெலுங்கு மொழியில் தான் இயக்கி வெளியான அந்தப்புரம் என்ற அதிரடித் திரைப்படத்தை *சக்தி: தி பவர்* என்ற பெயரில் பாலிவுட்டில் இயக்கினார்.

இவர், பாடலாசிரியர் சீதாராம சாஸ்திரியின் ரசிகர் என்று அறியப்படுகிறது. தான் இயக்கியிருந்த பல படங்களில் அவரது பாடல்களை இடம் பெறசெய்தார். அவர் பாடல் எழுதிய படங்களில் *நின்னி பெல்லாடுதா, குலாபி, சிந்தூரம், சந்திரலேகா, முராரி, கட்கம், சக்ரம், மகாத்மா, பைசா* ஆகியவை அடங்கும் .

சொந்த வாழ்க்கை
--------------

கிருஷ்ண வம்சி தென்னிந்திய நடிகை ரம்யா கிருஷ்ணனை மணந்தார்.  ரம்யா கிருஷ்ணன் திருமணத்திற்கு முன் *ஸ்ரீ ஆஞ்சநேயம்* (சிறப்புத் தோற்றம்) மற்றும் *சந்திரலேகா* ஆகிய இவரது இரண்டு படங்களில் நடித்திருந்தார்.

மேற்கோள்கள்
-----------

1. ↑  Chat with Telugu director Krishna Vamsi. Rediff.com (4 February 2009). Retrieved on 8 July 2012.
2. ↑  Arts / Cinema : 'I wanted to do something real' பரணிடப்பட்டது 2012-05-02 at the வந்தவழி இயந்திரம். The Hindu (12 November 2011). Retrieved on 7 July 2012.
3. ↑  "45th National Film Awards" (PDF). திரைப்பட விழாக்களின் இயக்ககம், இந்தியா. Archived from the original (PDF) on 7 நவம்பர் 2017. பார்க்கப்பட்ட நாள் 11 March 2012.
4. ↑  "44th National Film Awards" (PDF). திரைப்பட விழாக்களின் இயக்ககம், இந்தியா. Archived from the original (PDF) on 7 நவம்பர் 2017. பார்க்கப்பட்ட நாள் 9 January 2012.
5. ↑  "Ramya weds Krishna Vamsi". பார்க்கப்பட்ட நாள் 11 June 2003.
6. ↑  "Krishna Vamsi is jealous of Ramya Krishna". Archived from the original on 2014-02-13. பார்க்கப்பட்ட நாள் 16 July 2012.
7. ↑  "Krishna Vamsi to marry Ramyakrishna". *The Times of India* இம் மூலத்தில் இருந்து 2013-04-30 அன்று. பரணிடப்பட்டது.. .

வெளி இணைப்புகள்
---------------

* ஐ.எம்.டி.பி இணையத்தளத்தில் கிருஷ்ண வம்சி
* vamshiramya பரணிடப்பட்டது 2016-11-08 at the வந்தவழி இயந்திரம் at Tollywood Movie Database

| ஆளுமைக் கட்டுப்பாடு இதை விக்கித்தரவில் தொகுக்கவும் |
| --- |
| பன்னாட்டு | 
* ISNI
* VIAF
* WorldCat

 |
| தேசிய | 
* France
* BnF data
* ஜெர்மனி
* அமெரிக்க ஐக்கிய நாடுகள்

 |
| கலைஞர் | 
* MusicBrainz

 |
**மண் உப்புத்தன்மை** (*Soil salinity*) மண்ணில் உப்பு உள்ளடக்கத்தைக் குறிக்கிறது. மண்ணில் உப்பு உள்ளடக்கத்தை அதிகரிக்கும் செயல்முறை உப்புப்படிவாக்கல் (*Salinization*) என அறியப்படுகிறது. உப்புக்கள் மண்ணிலும் தண்ணீரிலும் இயல்பாகவே ஏற்படுகின்றன. உப்புப்படிவாக்கல் என்பது இயற்கையான செயல்முறையான வானிலையாலழிதல் மூலமாகவோ பெருங்கடல்கள் உப்பினை உமிழ்தல் காரணமாகவோ ஏற்படலாம். இது நீர்ப்பாசனம் போன்ற செயற்கையான செயல்முறைகளாலும் சோடியம் குளோரைடு படிதல் நிகழலாம்.

இயற்கை உருவாக்கம்
-----------------

உப்புகள் மண்ணிலும் நீரிலும் உள்ள இயற்கையான உட்கூறாகும். உப்பு படிதலுக்குக் காரணமான அயனிகள்:Na+, K+, Ca2+, Mg2+ and Cl−.  

நீண்ட காலமாகவே, மண்ணின் தாதுக்கள் வானிலையாலழிதலுக்கு ஆட்பட்டு உப்புகளை வெளியிட்டு வருகின்றன, இந்த உப்புகள் போதுமான மழைப்பொழிவு உள்ள பகுதிகளில் ஓடும் நீரால் மண்ணிலிருந்து அகற்றப்படுகின்றன அல்லது வெளியேறுகின்றன. கனிம வானிலையாலழிதல் தவிர கூடுதலாக, உப்புகள் தூசி மற்றும் மழைப்பொழிவு மூலம் படிதலுக்குள்ளாக்கப்படுகின்றன. வறண்ட பகுதிகளில் உப்புகள் குவிந்து, இயற்கையாகவே உவர் தன்மையுள்ள மண்ணுக்கு வழிவகுக்கும். எடுத்துக்காட்டாக, ஆசுத்திரேலியாவில் உள்ள பெரும்பகுதி உப்புப் படிவாக்கம் இவ்வாறாகவே நிகழ்கிறது.

மேற்கோள்கள்
-----------


1. ↑  from "Soil salinity" in WaterWiki, the on-line Knowledge and Collaboration Tool of the Community of Practice (CoP) on Water- and UNDP-related activities in Central and South-Eastern Europe, Caucasus and Central Asia. பரணிடப்பட்டது 2007-08-12 at the வந்தவழி இயந்திரம்
**இராணி துங்கா** (*Rani Dhunga*), முன்னர் **சீதா பைலா** ("சீதாவின் கால்தடங்கள்") என்பது இந்தியாவின் சிக்கிம் மாநிலத்தில் பெல்லிங் நகரின் வடகிழக்கில் 6 கி. மீ. தொலைவில் அமைந்துள்ளது. இது இமயமலையில் புனிதமானதாகக் கருதப்படும் ஓர் பெரிய பாறைப் பகுதி ஆகும். இப்பாறை கடல் மட்டத்திலிருந்து சுமார் 2680மீ (8792 அடி) உயரத்தில் அமைந்துள்ளது.

சுற்றுப்பகுதிகள்
----------------

இராணி துங்கா சூலை 17, 2016 அன்று ஐக்கிய நாடுகள் கல்வி, அறிவியல், பண்பாட்டு நிறுவனத்தின் உலக பாரம்பரியக் களங்களில் ஒன்றாக அறிவிக்கப்பட்டது. இது இந்தியாவின் முதல் "கலப்பு பாரம்பரிய" தளம் ஆகும். இதனைச் சுற்றியுள்ள காடுகளின் வழியாகச் செங்குத்தான மலைப்பாதையில் நடந்து இராணி துங்காவை அடையலாம். கஸ்தூரி மான், இமயமலை வரையாடு, காட்டுப்பன்றி, இமயமலை கருப்புக் கரடி மற்றும் இமயமலை நீல செம்மறி போன்ற விலங்குகள் இந்த காட்டில் காணப்படுகின்றன. இராணி துங்காவிற்குச் செல்லும் வழியில் **சங்க சோலிங் மடாலயம்** உள்ளது. இது 17ஆம் நூற்றாண்டில் லாமா லட்சுன் செம்போவால் நிறுவப்பட்டது. வடகிழக்கு இந்திய மாநிலமான சிக்கிமில் உள்ள பழமையான மடங்களில் இதுவும் ஒன்று. இது "குஹ்யமந்த்ரா போதனைகள்" அல்லது "இரகசிய மந்திர போதனைகள்", வச்சிரயான பௌத்தத்திற்கு ஒத்ததாக அறியப்படுகிறது.

சொற்பிறப்பியல்
--------------

நாட்டுப்புறக் கதைகளின்படி, "இராணி துங்கா" என்ற பெயர் "இராணியின் பாறை" ("இராணி" என்றால் "இராணி" மற்றும் "துங்கா" என்றால் "பாறை" அல்லது "கல்" என்று பொருள்).

புராணக்கதைகள்
-------------

இந்த பெரிய பாறையுடன் தொடர்புடைய புராணம் என்னவென்றால், சீதா தேவி (இராமர்) ஒருமுறை பாறையின் மீது காலடி எடுத்து வைத்தார், அவளுடைய கால்தடங்கள் இதில் பதிக்கப்பட்டிருப்பதைக் காணலாம்.

மற்றொரு நாட்டுப்புற புராணக்கதை என்னவென்றால், நீண்ட காலத்திற்கு முன்பு நேபாளம் அல்லது பூட்டான் இராச்சியம் தாக்கப்பட்டபோது சிக்கிம் இராணி இந்த இடத்தில் மறைந்திருக்கும் குகையாக இருந்தது என்பதாகும்.

காலநிலை
-------

இப்பகுதியில் நிலவும் தட்பவெப்ப நிலை பருவமழை காலநிலையாகும். அதிகபட்ச வெப்பநிலை 24° செண்டிகிரேடாகவும் குறைந்தபட்ச வெப்பநிலை 0° செண்டிகிரேடாகவும் பதிவாகியுள்ளது. குளிர்காலத்தில் இமயமலைத் தொடர்களிலிருந்து நேராகக் குளிர்ந்த காற்று வீசுகிறது, சில சமயங்களில் பனியும் ஆலங்கட்டி மழையும் இதனால் பெய்வதுண்டு.

படங்கள்
-------

* சீதா பைலா (பாறையில் சீதா தேவியின் கால்த்தடங்கள்)சீதா பைலா (பாறையில் சீதா தேவியின் கால்த்தடங்கள்)
* சாலை வழிகாட்டிசாலை வழிகாட்டி
* கஞ்சன்சங்காவின் காட்சி சீதா பைலாவிலிருந்துகஞ்சன்சங்காவின் காட்சி சீதா பைலாவிலிருந்து
* இராணி துங்காவின் உச்சிஇராணி துங்காவின் உச்சி

மேற்கோள்கள்
-----------

1. ↑  "Rani Dhunga Jungle Trek, Pelling" (in அமெரிக்க ஆங்கிலம்). பார்க்கப்பட்ட நாள் 2022-02-17.
2. ↑  "Pelling - Ranidhunga day hike". *Smile Panda Tours* (in அமெரிக்க ஆங்கிலம்). 2017-05-16. பார்க்கப்பட்ட நாள் 2022-02-17.
**சனா சயீத்** (Sana Saeed) 1988 செப்டம்பர் 22 அன்று பிறந்த  பாலிவுட் படங்களில் தோன்றும் ஒரு இந்திய நடிகை மற்றும் விளம்பர நடிகை ஆவார். '**குச் குச் ஹோத்தா ஹை'** (1998) திரைப்படம் *"ஹார் தில் ஜோ பியார் கரேகா]]"* (2000) மற்றும் *"பாதல்"*(2000) ஆகிய படங்களில் நடித்துள்ளார். மேலும் *"பாபுல் கா ஆங்கன் சோட்டே நா"* (2008) மற்றும் *"லோ ஹோ கய் பூஜா இஸ் கர் கி"* (2008) போன்ற தொலைக்காட்சி நிகழ்ச்சிகளிலும் அவர் தோன்றினார். 2012 ஆம் ஆண்டில், கரண் ஜோஹரின் *"ஸ்டூடன்ட் ஆப் தி இயர்"* திரைப்படத்தில் துணை நடிகையாக சனா நடித்தார், இது வணிக ரீதியான வெற்றி பெற்றது. 2013இல் *"நாச் பாலியே"* மற்றும் 2015இல் *"ஃபியர் ஃபேக்டர்: கத்ரோன் கே கிலாடி"* உட்பட பல உண்மைநிலை நிகழ்ச்சிகளில் அவர் தோன்றினார்.

தொழில்
------

விமர்சன ரீதியாகவும் வணிக ரீதியாகவும் வெற்றி பெற்றத் திரைப்படங்களான *குச் குச் ஹோத்தா ஹை* (1998) திரைப்படம் *"ஹார் தில் ஜோ பியார் கரேகா"* (2000) மற்றும் *"பாதல்"*(2000) ஆகிய படங்களில் நடித்துள்ளார். *ஸ்டார் பிளஸ்ஸில்* பிரபலமான குழந்தைகள் நிகழ்ச்சியான *"பாக்ஸ் கிட்ஸ்"* என்ற நிகழ்ச்சியை இவர் நடத்தினார், அதில் சாதுர் சாச்சியின் பாத்திரத்தில் நடித்தார். *"சோனி* தொலைக்காட்சி"யின் *"பாபுல் கா ஆங்கன் சோட்டே நா"* என்ற நிகழ்ச்சி மற்றும் *"சாப்* தொலைக்காட்சி"யின் *"லோ ஹோ கய் பூஜா இஸ் கர் கி"* போன்ற தொலைக்காட்சி நிகழ்ச்சிகளில் அவர் தோன்றினார். சனா *"ஜலக் திக்லா ஜா"* என்ற நடன நிகழ்ச்சி நிகழ்ச்சியில் ஆறாவது இடம் பிடித்தார், நடனமாடும் தன் ஆற்றலுக்காக வெகுவாக புகழப்பட்டார்.

குறிப்புகள்
-----------

1. 1 2  "12 child artistes who turned into beautiful divas". *Mid-Day*. 22 September 2015. பார்க்கப்பட்ட நாள் 15 July 2018.
2. ↑  "Sana Saeed home". *Mumbai Mirror* (தி டைம்ஸ் ஆஃப் இந்தியா). 28 August 2013.. பார்த்த நாள்: 15 July 2018.
3. ↑  Joginder Tuteja (22 October 2012). "Karan scores hat trick with SOTY scoring very well at the Box Office". *Koimoi.com*. பார்க்கப்பட்ட நாள் 15 July 2018.
4. ↑  "Sana to enter Jhalak Dikhla Jaa as wild card". *டெய்லி மெயில்* (London). 5 July 2013.. பார்த்த நாள்: 15 July 2018.

வெளி இணைப்புகள்
---------------

விக்கிமீடியா பொதுவகத்தில்,  
 ***சனா சயீத்***   
என்பதில் ஊடகங்கள் உள்ளன. 

* ஐ.எம்.டி.பி இணையத்தளத்தில் Sana Saeed
***ஜப்பான்*** (*Japan*) நவம்பர் 2023 இல் வெளிவந்த தமிழ் அதிரடி நகைச்சுவை திரைப்படம். இத்திரைப்படத்தின் இயக்குநர் ராஜு முருகன்; தயாரிப்பாளர் எஸ். ஆர். பிரபு (டிரீம் வாரியர் பிக்சர்சு நிறுவனம்). இத்திரைப்படத்தில் கார்த்திக் சிவகுமார், அனு இம்மானுவேல், சுனில் வர்மா, விஜய் மில்டன், கே. எஸ். ரவிக்குமார் ஆகியோர் நடித்துள்ளனர்.

2022 ஆம் ஆண்டு ஆகஸ்ட் மாதம் இத்திரைப்படம் குறித்த அலுவல்பூர்வ அறிவிப்பு வெளியானது. நவம்பர் மாதம் படப்பிடிப்புத் துவங்கியது. அதே மாதத்தில் திரைப்படத்திற்கான தலைப்பு "ஜப்பான்" என வெளியானது. படத்தின் இசையமைப்பாளர் ஜி. வி. பிரகாஷ் குமார்; ஒளிப்பதிவாளர் ரவி வர்மன்; படத்தொகுப்பு பிலோமின் ராஜ்.
ஜப்பான் திரைப்படம் , நவம்பர் 10, 2023 அன்று தீபாவளி வாரத்தில் வெளியாகுமென அறிவிக்கப்பட்டுள்ளது.

கதை
---

ஒரு திருடனுக்கும் காவல்துறை அதிகாரிகளுக்கும் இடையே நடக்கும் சடுகுடு ஆட்டம் தான் "ஜப்பான்" படத்தின் அடிப்படை கதை. கோவையில் ஒரு மிகப்பெரிய நகைக்கடையில் ₹200 கோடி மதிப்பிலான நகைகள் கொள்ளையடிக்கப்படுகிறது. இந்த நகைக்கடையில் உள்துறை அமைச்சரின் குடும்பத்துக்கும் பங்கு இருப்பதால் திருடனை உடனடியாக கண்டறிய காவல்துறைக்கு அழுத்தம் கொடுக்கப்படுகிறது. ஒருபக்கம் சுனில் வர்மா, மறுபக்கம் விஜய் மில்டன் தலைமையிலான காவல்துறைக் குழு நடத்தும் விசாரணையில் இது ஜப்பான் (கார்த்தி) செய்த சம்பவம் என தெரிய வருகிறது. இதனிடையே வாரி வழங்கும் வள்ளலாக இருக்கும் கார்த்திக்கு நடிகையான அனு இம்மானுவேல் மீது காதல் ஏற்படுகிறது. அவரைத் தேடிப் படப்பிடிப்புத் தளத்திற்குச் செல்லும் கார்த்தியை திட்டமிட்டு விஜய் மில்டன் கைதுசெய்ய நினைக்க அனு இம்மானுவலோடு அங்கிருந்து தப்பிக்கிறார் கார்த்தி. அப்படிச் செல்லும் வழியில் கார்த்தியுடன் ஒரு திட்டம் தீட்ட நினைக்கின்றார் சுனில் வர்மா. ஆனால் தான் இந்தத் திருட்டைச் செய்யவில்லை என்று கார்த்தி சொல்கின்றார் அப்படி என்றால் இவ்வளவு பெரிய திருட்டை செய்தது யார்? கார்த்தியை இதில் சிக்க வைக்க என்ன காரணம்? என்பதை பரபரக்கும் திரைக்கதையுடன் சொல்லியிருக்கிறது "ஜப்பான்" படம்.

நடிகர்கள்
---------

* கார்த்திக் சிவகுமார் (ஜப்பான்)
* அனு இம்மானுவேல்
* ஜித்தன் ரமேஷ்
* கே. எஸ். ரவிக்குமார்
* சுனில்
* விஜய் மில்டன்
* சந்திரசேகர்
* பவா செல்லத்துரை

மேற்கோள்கள்
-----------

1. ↑  "Karthi's Japan with Raju Murugan goes on floors". *தி டைம்ஸ் ஆஃப் இந்தியா*. 8 November 2022 இம் மூலத்தில் இருந்து 10 June 2023 அன்று. பரணிடப்பட்டது.. .
2. ↑  "Japan' teaser: Karthi starrer promises a fun ride". *The Times of India*. 18 October 2023.  from the original on 19 October 2023. பார்க்கப்பட்ட நாள் 18 October 2023. `{{cite web}}`: `|archive-url=` missing title (help)

வெளியிணைப்புகள்
---------------

* இணையதள திரைப்பட தரவுத்தளத்தில் *ஜப்பான் (2023 திரைப்படம்)*
மகாராணி **காஞ்சன் பிரபா தேவி**(*Kanchan Prava Devi*) பன்னா இராச்சியத்தின் மன்னருடைய மகளும், திரிபுரா இராச்சியத்தின் மன்னர் வீர் விக்ரம் கிசோர் தேவ வர்மன் மாணிக்கிய பகதூரின் மனைவியும் ஆவார். இவரது கணவரின் மறைவுக்குப் பின்னர் பிராயமடையாத அவர்களது மகனுக்காகப் பகர ஆளுனராகவும் 1947-1949 வரை பணியாற்றியுள்ளார். இவர் அகர்தலாவில் எம்பிபி கல்லூரியை நிறுவினார்.

வாழ்க்கை
--------

இவரது ஆட்சிக் காலத்திலேயே திரிபுரா விடுதலையடைந்த இந்தியாவின் ஒரு மாநிலமாக இணைந்தது. இந்தியப் பிரிவினையின் போது ஏற்பட்ட வன்முறைகள் காரணமாக திரிபுராப் பகுதியில் பாதிக்கப் பட்டவர்களையும், அகதிகளையும் மீள்குடியேற்றம் செய்வதில் இவர் முக்கிய பங்காற்றினார். அகர்தலாவில் உள்ள மகாராஜா வீர் விக்ரம் கல்லூரி இவரால் நிறுவப்பட்டது.

ஆட்சிக் காலம்
-------------

இவருக்கு ஏ. பி சட்டர்ஜி என்பவர் திவானாக இருந்து உதவி புரிந்தார். திரிபுரா மாநிலத்தில் இந்தியப் பிரிவினையுடன் தொடர்புடைய வன்முறையால் பாதிக்கப்பட்ட அகதிகள் மற்றும் பாதிக்கப்பட்டவர்களுக்கு மறுவாழ்வு வழங்குவதில் முக்கிய பங்கு வகித்தார்.

1948 ஆம் ஆண்டில், இவர் இந்திய அரசாங்கத்தால் ஆட்சி மன்ற குழுவை கலைத்துவிடும்படி கட்டாயப்படுத்தப்பட்டார். இவர் திரிபுராவை சுதந்திர இந்தியாவில் இணைப்பதை மேற்பார்வையிட்டார். இந்தியாவின் அழுத்தத்தால் 1949 ஆம் ஆண்டு செப்டம்பர் 9 ஆம் தேதி இணைப்பு ஒப்பந்தத்தில் கையெழுத்திட்டார். 1949 இல் இந்தியாவுடன் மாநிலம் இணைக்கப்பட்டபோது இவர் ஆட்சியாளர் பதவியில் இருந்து விலகினார்.

மேற்கோள்கள்
-----------

1. ↑  Komol Singha, M. Amarjeet Singh, *Identity, Contestation and Development in Northeast India*
2. ↑  Komol Singha, M. Amarjeet Singh, *Identity, Contestation and Development in Northeast India*
3. ↑  Komol Singha, M. Amarjeet Singh, *Identity, Contestation and Development in Northeast India*
4. ↑  Komol Singha, M. Amarjeet Singh, *Identity, Contestation and Development in Northeast India*
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Leander|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

***இலியாண்டர்*** (*Leander*) என்பது பேலிமோனிடே குடும்பத்தைச் சேர்ந்த இறால் பேரினமாகும்.

இந்தப் பேரினச் சிற்றினங்கள் பல்வள இயைபுப் பரவலைக் கொண்டுள்ளன.

சிற்றினங்கள்:

* இலியாண்டர் திசுடன்சு கெல்லர், 1862
* இலியாண்டர் கம்மண்டி கிங்சுலி, 1883
* இலியாண்டர் இண்டிகசு கெல்லர், 1862
* இலியாண்டர் கெம்பி கோல்தூயிசு, 1950
* இலியாண்டர் மன்னிங்கி புரூசு, 2002
* இலியாண்டர் பவுலென்சிசு ஆர்ட்மேன், 1897
* இலியாண்டர் புளூமோசசு புரூசு, 1994
* இலியாண்டர் தெனுகோர்னிசு (சே, 1818) 2020

மேற்கோள்கள்
-----------

1. 1 2 3  "Leander Desmarest, 1849". *www.gbif.org* (in ஆங்கிலம்). பார்க்கப்பட்ட நாள் 23 May 2021.

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q10555400
* விக்கியினங்கள்: Leander (Crustacea)
* AFD: Leander
* BOLD: 88136
* EPPO: 1LEARG
* பாசில்வொர்க்சு: 274792
* GBIF: 2225491
* iNaturalist: 152997
* IRMNG: 1392040
* ITIS: 96214
* NBN: NBNSYS0000176032
* என்.சி.பி.ஐ: 576212
* Plazi: CC63DD63-F962-FFA3-F686-C3047B89FF4F
* uBio: 527871
* WoRMS: 107031

 |
**லிடியா காம்ப்பெல்** ( Lydia Campbell ) என்கிற புரூக்ஸ் (நவம்பர் 1, 1818 – ஏப்ரல் 1905  ), ஒரு இனுவிட்டு தாய்க்கும் மற்றும் ஆங்கிலேய தந்தைக்கும் பிறந்தார்,  ஆரம்பகாலத்தில் கனடாவின் நியூஃபவுன்லாந்து மற்றும் லாப்ரடோர் மாகாணத்தின் வட பகுதியில் அமைந்துள்ள லாப்ரடோரில் நாட்குறிப்பாளராக இருந்தார். இவர் லாப்ரடோரின் சிறந்த அறியப்பட்ட வரலாற்று நபர்கள் மற்றும் எழுத்தாளர்களில் ஒருவர். மேலும், அன்புடன் "லிடியா அத்தை" என்று அழைக்கப்படுகிறார். 

ஹட்சன் பே நிறுவனத்தில் பணிபுரிந்த இங்கிலாந்தைச் சேர்ந்த அம்ப்ரோசு புரூக்சு மற்றும் அவரது இனுவிட்டு மனைவி சூசன் ஆகியோருக்கு பிறந்தார். தனது ஆரம்பக்கல்வியை தனது வீட்டிலேயே படித்தார். லிடியா இரண்டு முறை திருமணம் செய்து கொண்டார்: முதலில் 1834 இல் வில்லியம் அம்ப்ரோஸ் பிளேக்கு என்பவருடன் நடந்த திருமணம் மூலம் இவருக்கு ஐந்து குழந்தைகள் இருந்தனர். பின்னர் டேனியல் கேம்ப்பெல் என்பவருடனான திருமணம் மூலம் எட்டு குழந்தைகள் இருந்தனர். 1894 இல், மத குருவான ஆர்தர் சார்லஸ் வாகோர்ன் என்பவரிடம் தனது சுயசரிதையை வெளியிடக் கேட்டுக் கொண்டார். இது செயின்ட் ஜான்ஸ் *ஈவினிங் ஹெரால்ட்* என்ற பத்திரிக்கையில் *ஸ்கெட்சஸ் ஆப்* *லாப்ரடோர்* *லைப்* என்ற தலைப்பில் வெளிவந்தது. காம்ப்பெல் தனது 86 வயதில் இறந்தார். 

இவரது பெரிய மருமகள், எலிசபெத் கவுடி, 1973இல் *வுமன் ஆஃப் லாப்ரடோர்* என்ற நூலை எழுதினார். 2001 இல், இவரது மகன் தாமஸ் எல். பிளேக் (1935 இல் இறந்தார்) என்பவரால் ஒரு புத்தகமாக வெளியிடப்பட்டது.

மேற்கோள்கள்
-----------

மேலும் படிக்க
-------------

வெளி இணைப்புகள்
---------------

1. ↑  "Campbell, Lydia | Inuit Literatures ᐃᓄᐃᑦ ᐊᓪᓚᒍᓯᖏᑦ Littératures inuites". *inuit.uqam.ca*. பார்க்கப்பட்ட நாள் 2020-11-29.
2. ↑   *Canadian Women on the Move vol. 2*.
3. ↑  Stopp, Marianne (June 27, 2011). "*I, old Lydia Campbell": a Labrador Woman of National Historic Significance"* (PDF). Memorial University. பார்க்கப்பட்ட நாள் March 29, 2013.
4. ↑  "Blake, Thomas L." *International Laboratory for Research on Images of the North, Winter and the Arctic*. Université du Québec à Montréal.